b'\n_START_ARTICLE_\nKo\xc5\xa1arkarski klub Elektra\n_START_PARAGRAPH_\nKo\xc5\xa1arkarski klub Elektra je slovenski ko\xc5\xa1arkarski klub iz \xc5\xa0o\xc5\xa1tanja, Slovenija.\n_START_SECTION_\nZgodovina\n_START_PARAGRAPH_\nLeta 1947 so \xc5\xa1o\xc5\xa1tanjski \xc5\xa1tudentje, ki so \xc5\xa1tudirali v Ljubljani, spoznavali novo igro, ki se je imenovala ko\xc5\xa1arka. Ta jih je pritegnila in zbrala se je skupina navdu\xc5\xa1encev, ki so leta 1948 za\xc4\x8deli z organiziranim delom v klubu. Tako zgodnji razvoj uvr\xc5\xa1\xc4\x8da \xc5\xa0o\xc5\xa1tanj med prva slovenska mesta, kjer se je pri\xc4\x8dela igrati ko\xc5\xa1arka._NEWLINE_Za\xc4\x8detki so bili bolj rekreativni, a kaj kmalu se je iz rekreacije razvil tudi tekmovalni \xc5\xa1port z rednimi treningi v razli\xc4\x8dnih starostnih selekcijah. Prvo uradna tekma je bila leta 1949 proti ekipi Celja. V sezoni 1949/50 pa je ekipa Elektre pri\xc4\x8dela tekmovati v medob\xc4\x8dinski ligi in \xc5\xbee prvo leto osvojila prvo mesto. V letu 1952 pa se je \xc4\x8dlanska ekipa \xc5\xbee uvrstila v 1. slovensko ko\xc5\xa1arkarsko ligo. Od takrat dalje je bil Ko\xc5\xa1arkarski klub Elektra med najbolj\xc5\xa1imi v Sloveniji, saj je klub vseskozi skrbel za na\xc4\x8drtno delo na podro\xc4\x8dju ko\xc5\xa1arke, posebno z mladimi. Poleg tega so se \xc4\x8dlanska ekipa in razli\xc4\x8dne ekipe mlaj\xc5\xa1ih selekcijah redno uvr\xc5\xa1\xc4\x8dale med najbolj\xc5\xa1e slovenske ekipe._NEWLINE_Tradicija in zgodovina sta skozi 60 let delovanja kluba vsem generacijam klubskih funkcionarjev nalagal veliko moralno obveznost za skrben in stalen razvoj ter popularizacijo ko\xc5\xa1arke v \xc5\xa0ale\xc5\xa1ki dolini. Rezultat dolgoletnega vlaganja \xc4\x8dasa, energije, znanja, izku\xc5\xa1enj in finan\xc4\x8dnih sredstev je stalna prisotnost ekip vseh selekcij Ko\xc5\xa1arkarskega kluba Elektra v vrhu slovenske ko\xc5\xa1arke._NEWLINE_Ko\xc5\xa1arkarski klub Elektra je \xc4\x8dlan Ko\xc5\xa1arkarske zveze Slovenije in \xc5\xa0portne zveze \xc5\xa0o\xc5\xa1tanj.'